kardosdrur/scandi-wiki huggingface dataset:
Mera brännvin

Mera Brännvin (på dansk: Mere Brændevin) er en sang af Eddie Meduza. Sangen kan findes på singlen "Gasen I Botten" og albummet Gasen I Botten fra 1981. Sangen handler om alkoholmisbrug og hvordan folk drikker uden at tænke over konsekvenserne.

I Aftonbladet blev "Mera Brännvin" kåret til Eddie Meduzas tredje bedste sang. I en uofficiel afstemning fra sommeren 2002 om Eddie Meduzas 100 bedste sange endte "Mera Brännvin" på tredjepladsen.

Torsten Bengtsson 
Den version, der blev frigivet i 1981, har underrubrikken "Tillägnad Torsten Bengtsson" (på dansk: Dedikeret til Torsten Bengtsson). Torsten Bengtsson var medlem af Centerpartiet og nøgternhed fanatikere. Både han og hans partikollega Karin Söder fik et par sange af Eddie Meduza, for eksempel "Torsten Hällde Brännvin I Ett Glas Till Karin Söder" (på dansk: Torsten hældte brændevin i et glas til Karin Söder), "Sup Och Rulla Runt" och "De' E' Gött Å' Supa, Pöjka'!" (på dansk: Det Er Godt At Drikke Drenge).

Originalversion 
Sangen optrådte først på kassetten E. Hitler & Luftwaffe Nr. 3 Del 1 i 1979. Også på den samme kassette er forløberen til "Mera Brännvin" der hedder "Mera Kärnkraft" (på dansk: Mere Atomkraft).

Referencer

Eksterne henvisninger 

 Eddies Himmel på Luftkaffe.se, hentet d. 3 marts 2020
 Swemusic på Swemusic.se, hentet d. 3 marts 2020

Sange fra 1979
Eddie Meduza-sange
Sange fra Sverige
Singler fra 1981
Leader of the Rockers

Leader Of The Rockers er en sang af Eddie Meduza. Sangen kan findes på singlen "Jag Vill Ha En Brud Med Stora Pattar"  fra 1983 og den anden udgave af albummet West A Fool Away fra 1984. Den originale version er på albummet Eddie Meduza & Roarin' Cadillacs fra 1979. 

I en uofficiel afstemning fra sommeren 2002 om Eddie Meduzas 100 bedste sange endte "Leader Of The Rockers" på ottonde plads.

Tekst 
Sangen handler om, at sangeren er rockens leder, og at ingen kan skubbe ham ned.

Liveversion 
Der er en liveversion af sangen indspillet den 14. september 2001, på opsamlingsalbumet Just Like An Eagle, der kom ud i 2002, efter hans død. På den er en del af sangen, hvor han går til et verbalt angreb mod Osama Bin Laden og muslimer, da angrebene den 11. september netop havde fundet sted 3 dage før.

Referencer 
Sange fra 1979
Eddie Meduza-sange
Sange fra Sverige
Singler fra 1983

Eksterne henvisninger 

 Eddies Himmel på Luftkaffe.se, hentet d. 3 marts 2020
 Swemusic på Swemusic.se, hentet d. 3 marts 2020
Alvísmál

Alvísmál eller Alvíssmál (Alvis' tale) et et digt i den Ældre Edda, der beskriver, hvordan guden Thor narrer dværgen Alvis, der ønsker at gifte sig med hans datter. Digtet er sandsynligvis fra 1100-tallet, og er skrevet sent i forhold til mange af de andre i den Ælde Edda, idet Thor fremstår som klog.

Referencer

Eksterne henvisninger 

Litterære kilder til nordisk mytologi
Kasper Ejsing Olesen

Kasper Ejsing Olesen (født 7. oktober 1974) er en dansk politiker for Socialdemokratiet. 

Olesen blev født i Odense, hvor han også boede til han var ni år, hvorefter familien, forældrene Ole Ejsing Olesen og Bente Østerbye Olesen, flyttede til Birkende. Han har to yngre søstre.

Kasper Ejsing Olesen blev i 2001 uddannet lærer ved Odense lærerseminarium. Han har undervist på Hjalleseskolen og Langeskovskole. Fra 2006 var han ved siden af jobbet som lærer også ansat i DBU (Dansk Boldspil Union) som udviklingskonsulent. I 2011 startede han Plads Til Alle et samarbejde mellem Red Barnets lokalafdeling og Kerteminde Kommune. Plads Til Alle skal hjælpe/støtte børn og unge, der ikke er en del af gode fællesskaber ind i eller skabe sådanne fællesskaber. Plads Til Alle blev en så stor succes, at Red Barnet valgte at gøre det til et nationalt indsatsområde.

Han har været borgmester i Kerteminde Kommune siden kommunalvalget i 2017 og overtog efter Hans Luunbjerg (V) fra 1. januar 2018.

Kasper Ejsing Olesen meldte sig ind i Socialdemokratiet i foråret 2013, og stillede op for partiet ved kommunalvalget i Kerteminde november 2013. Ved valget opnåede han 2. flest stemmer i Socialdemokratiet, kun overgået af borgmesterkandidaten og tidligere borgmester Palle Hansborg-Sørensen, og indtog posten som udvalgsformand for Børne- og Skoleudvalget.

Ved kommunalvalget 16. november 2021 fik Socialdemokratiet det bedste valg i Kerteminde kommunes historie, og fik stemt 10 mandater ind i byrådet, og Olesen blev derved den 1. borgmester, som er blevet genvalgt som borgmester.

Referencer

Borgmestre fra Socialdemokraterne
Borgmestre i Kerteminde
Borgmestre i Danmark 2018-2021
Borgmestre i Danmark 2022-2025
Den store udfordring

Frejas smykke er det niende tegneseriealbum af Peter Madsen i serien om Valhalla, og det blev udgivet i 1993. Historien er en genfortælling af myten om Thors tvekamp med jætten Rungner, der er beskrevet i Skáldskaparmál i den Yngre Edda.

Handling 

Ud af det blå kommer jættebarnet Magne til Bilskirner, og han påstår, at han er Thors søn. Sif bliver vred og Thor argumenterer både for og imod, at det skulle være hans søn. 

Under en tur til Udgård vædder Odin med jætten Rungner, der har den flyvende hest Guldfaxe. Han lokker ham til at ridde om kap til Asgård. Her udfordrer han Thor til en tvekamp på hans gård Grjotun.

Til tvekampen har Thor både Tjalfe og Magne med som hjælpere. Udgårdsloke har hjulpet Rungner ved at fremstillet kæmpen Mokkurkalfe af ler fra udgård, med en hoppes hjerte og med alle jætters mod. 

Rungner har et skjold, der kan modstår selv Mjølners kraft. Magne stikker af under påskud af at skulle hente et våben, som han glemte. Tjalfe fortæller Rungner, at Thor er god til at grave sig under jorden, og derfor stiller han sig på skjoldet, så han er blottet. Thor kaster Mjølner, der smadrer den slibesten, som Rungner bruger som våben, men en lille del af stenen rammer Thor i hovedet, så han besvimer. Rungner stiller sig ved Thor og beder Mokkukalfe om at trampe ham ihjel, men Mjølner vener tilbage til Thors hånd, og rammer i forbifarten Rungner, så hans hoved bliver smadret, men han krop falder over den stadig besvimede Thor.
De øvrige jætter opildner Mokkurkalfe til at trampe på Thor, men Tjalfe fanger hans opmærksomhed og løber omkring benene på ham så meget, at kæmpen til sidst segner om og falder i havet.

Jætterne stimler sammen om Thor, men i det samme kommer alle guderne til Grjotun med Magne iblandt dem. De forsøger at flytte den tunge Rungner, men ingen er stærk nok. Da Magne kommer til flytter han jætten med lethed, og får anerkendelse af alle guderne, og Thor siger, at med sådan en styrke må han være Thors søn. Tjalfe opdager, at han har snydt ved at iføre sig Thors styrkebælte, men Magne får Tjalfe til ikke at sladre, fordi Magne er bange for at blive sendt tilbage til Udgård, hvis Thor ikke tror på, at han er Thors søn.

Referencer 

Valhalla
Litteratur i 1993
Hans Østergaard

Hans Østergaard (født 19. april 1958) er en dansk lokalpolitiker for Venstre og borgmester i Ringkøbing-Skjern Kommune efter kommunevalget i 2017.

Referencer 

Borgmestre fra Venstre
Borgmestre i Danmark 2018-2021
Borgmestre i Danmark 2022-2025
Gjálp og Greip

I den nordiske mytologi er Gjálp og Greip to kæmpe jættekvinder.

I fortællingen om Thors besøg hos Gejrrød i Skáldskaparmál var de døtre af kæmpen Gejrrød.

Da Thor forsøgte at krydse floden steg vandet så voldsomt, at det nåede hans skuldre. Da han så op ad floden stod Gjálp med en fod på hver side af floden og lod sit vand. Thor tog en sten og kastede den mod hende for at stoppe flodens udspring.

Da han kom til Gejrrød og satte sig på en stol blev stolen løftet op og han blev presset mod loftet. Med Grids stav, Gridarvol, skubbede han tilbage indtil et knæk lyder, og både Gjálps og Greips ryg brækkede.

Se også
Thors besøg hos Gejrrød

Jætter
Landsfodboldturneringen 1918-19

Landsfodboldturneringen 1918-19 var den sjette sæson om Danmarksmesterskabet i fodbold for herrer organiseret af DBU. Turneringen blev vundet af AB. Det var ABs første danske mesterskab.

Baggrund 
I finalen i Landsfodboldturneringen mødtes vinderen af den københavnske A-Rækken under Københavns Boldspil Union (KBU) og vinderen af Provinsmesterskabsturneringen. For femte år i træk var Bornholms Boldspil Union ikke repræsenteret i turneringen. Minefare i Østersøen efter 1. Verdenskrig vanskeliggjorde passagerskibssejlads mellem Bornholm og det øvrige Danmark.

Provinsmesterskabsturneringen

1. runde

Finale

A-Rækken (København) 
Turneringen var denne sæson udvidet fra seks til syv hold.

Finale

Noter

Kilder/henvisninger 
 Denmark - List of final tables (RSSSF)
 Landsfodboldturneringen 1918/19 Finale hos Haslund.info
 Johannes Gandil (1939): Dansk fodbold, Sportsbladets forlag.
 Frits Ahlstrøm (1990): Guinness Fodboldbog 1990, Lindhardt og Ringhof.

Se også 
 Provinsmesterskabsturneringen
 Københavnsserien
 Jyske mesterskab

Fodboldturneringer i Danmark
DBU
Holger Schou Rasmussen

Holger Schou Rasmussen (født 20. april 1965 i Sakskøbing) er en dansk lokalpolitiker for Socialdemokraterne og borgmester i Lolland kommune siden 2014.

Referencer 

Borgmestre fra Socialdemokraterne
Borgmestre i Danmark 2018-2021
Personer fra Sakskøbing
Borgmestre i Danmark 2022-2025
Nürnberger Hausbücher

Nürnberger Hausbücher eller Zwölfbrüderbücher ("tvillingebrødrebogen" eller mere udførligt Hausbücher der Nürnberger Zwölfbrüderstiftungen) er en samling illustrationer af beboere i to fattighuse fra Nürnberg i Tyskland. De sammenlagt fem bind er opbevaret på Stadtbibliothek Nürnberg.

Mendelsche Zwölfbrüderhaus blev etableret i slutningen af 1300-tallet og Landauersche Zwölfbrüderhaus blev etableret i starten af 1500-tallet. Tre af de fem bind stammer fra førstnævnte, mens de sidste to stammer fra sidstnævnte. Personerne er afbildet i forskellige typiske arbejdsrelaterede situationer med forskellige håndværk med en kort beskrivelse af personen og hans håndværk.

Litteratur 
 Christine Sauer, Elisabeth Sträter (Hrsg.): Die Nürnberger Hausbücher: die schönsten Handwerkerbilder aus dem Mittelalter, Reprint-Verlag, Leipzig 2012, .

Eksterne henvisninger 

 Die Hausbücher der Nürnberger Zwölfbrüderstiftungen
 Website im Internet
 Artikel über die Hausbücher in der Frankfurter Allgemeinen Sonntagszeitung

Litteratur fra middelalderen
Gert Jørgensen

Gert Jørgensen (født 4. november 1961) er en dansk lokalpolitiker fra Det Konservative Folkeparti og borgmester i Sorø Kommune siden 2014.

Uddannelse og arbejde 
Gert Jørgensen flyttede til Sorø i 1975 og blev i 1981 student fra Sorø Akademi. Efter en tur i Livgarden læste han erhvervsøkonomi på Copenhagen Business School (CBS) og efterfølgende har han bl.a. arbejdet som revisor og som rådgiver inden for kapitalformidling og aktieinvestering først i Carnegie Investment Bank og siden i Danske Bank.

Politisk karriere 
Til kommunalvalget i 2005 stillede Gert Jørgensen op til byrådet for den nye sammenlagte Sorø Kommune for Det Konservative Folkeparti, og blev med det tredjehøjeste stemmetal på den konservative liste valgt ind som et af de fem konservative medlemmer i den nye kommunes byråd. Gert Jørgensen har været medlem af byrådet, siden omdøbt til kommunalbestyrelsen, i Sorø Kommune siden da.

Til kommunalvalget 2013 valgte De Konservative at stille med Gert Jørgensen som spidskandidat, hvor han var oppe imod Socialdemokratiets borgmester gennem 23 år Ivan Hansen. Gert Jørgensen havde indtil dette kommunalvalg haft posterne som kommunens 2. viceborgmester samt formand for Kultur og Fritidsudvalget. Valget faldt således ud, at De Konservative kunne konstituere sig sammen med de øvrige borgerlige partier, og Gert Jørgensen blev således kommunens nye borgmester fra 1. januar 2014.

Som borgmester er Gert Jørgensen formand for økonomiudvalget, kommunalbestyrelsen og valgbestyrelsen samt medlem af Kommunernes Landsforenings Repræsentantskab og tillige medlem af flere andre råd og bestyrelser bl.a. Danmarks Erhvervsfremmebestyrelse og Sorø Kunstmuseums bestyrelse.

Det Konservative Folkeparti i Sorø valgte endnu engang Gert Jørgensen som deres spidskandidat til kommunalvalget 2021, hvor han opnåede 1893 personlige stemmer ud af de i alt 15.524 afgivne stemmer i kommunen.

Privat 
Gert Jørgensen er født i Rødovre og har boet i Sorø siden 1975.

Han er gift med Anette Jørgensen, og parret har kendt hinanden siden de var teenagere. Sammen har de børnene Marlene, Marcus og Mie.

Jørgensen har også et landbrug på 82 hektar med en æbleplantage, og så er han engageret i Sorø Rotary Klub og tidligere i Sorø Pendlerklub.

Referencer 

Borgmestre fra Det Konservative Folkeparti
Borgmestre i Danmark 2018-2021
Borgmestre i Sorø
Studenter fra Sorø Akademi
Borgmestre i Danmark 2022-2025
Læs for Livet

Læs for Livet  er en non-profit-organisation, som indsamler bøger og donerer biblioteker til institutioner for udsatte børn og unge. Det er fx opholdssteder, krisecentre og døgninstitutioner. 
De donerede bøger kommer fra private, forfattere, oversættere, forlag, anmeldere og mange flere. Et bibliotek fra Læs for Livet er på ml. 300-1000 bøger, afhængigt af institutionens størrelse og aldersspredningen mellem børnene og de unge på stedet.

Læs for Livets formål er at få udsatte børn og unge til at læse mere, da læsekompetencer er vigtige for at tage en uddannelse, og læseoplevelser bl.a. kan afstresse, udvikle empati og udvikle hjernen.

Historie 
Læs for Livet blev stiftet i 2012 af Rachel Röst, som er forfatter, cand. mag. i Litteraturvidenskab og tidligere anbragt. Organisationen har modtaget en række priser. Bl.a. Fællesskabsprisen 2015 og Børnehjælpsdagens Lillebror Pris 2018. Rachel Röst modtog i 2018 Gyldendal Uddannelses Læsepris for sit arbejde for "... at skabe læselyst og adgang til bøger for børn og unge på døgninstitutioner landet over".

Referencer

Eksterne henvisninger 
 

Ngo'er
Etableret i 2012
Ballum (flertydig)

Ballum kan henvise til:

 Ballum – område og et samfund bestående af de syv Ballum byer
 Ballum (Munkbrarup) – lokalitet i Sydslesvig
 Ballum (kvæg) – kvægrace
Himmerland (flertydig)

Himmerland kan henvise til:

 Himmerland – halvø i det østlige Nordjylland
 Himmerland (dokumentarfilm) – dansk dokumentarfilm fra 1969 af Ebbe Larsen
 Himmerland (film) –  dansk film fra 2008 af James Barclay
Oslo (flertydig)

Oslo er Norges hovedstad.

Oslo kan også referere til:
 Oslo (dokumentarfilm) – en dansk dokumentarfilm fra 1963 af Jørgen Roos
 Oslo (Minnesota) – en lille by i det nordvestlige Minnesota i USA
 Oslo (Dodge County, Minnesota) – et kommunefrit område i det sydøstlige Minnesota i USA
 Oslo (Florida) – et kommunefrit område i Florida i USA
 Oslo (band) – et californisk rockband
Stygge

Stygge er en jysk adelslægt som hørte til lavadelen. Deres stamgods var Frøstrup Hovedgård. 

Slægtens første kendte mand var Kristjern Stygge, som var foged på Aalborghus under Lensmand Niels Eriksen Banner.

Senere generationer har ejet Søgård, Todbøl, Herslevgård, Holbækgård og Sødringholm.

Litteratur 
 Danmarks Adels Aarbog

Adel fra Danmark
Lavadel
Slægten stygge
Hyndluljóð

Hyndluljóð ("Hyndlas kvad") er et oldnordisk digt, der ofte betragtes som en del af den Ældre Edda. Det er bevaret i sin helhed i Flateyjarbók, men dele af digtet findes også i den Yngre Edda, hvor det siges at stamme fra Völuspá hin skamma.

I digtet mødes gudinden Freja med vølven Hyndla og de rider sammen til Valhal. Freja rider på sit vildsvin Hildisvíni og Hyndla på en ulv. Deres mål er at find ud af Óttars ophav så han kan få sin arv. Meget af digtet består af Hyndla der reciterer et antal navne fra Óttars forfædre.

Digtet er muligvis skrevet i 1100-tallet, mens historien sandsynligvis er ældre.

Referencer

Eksterne henvisninger 

Hyndluljóð Sophus Bugge's edition of the manuscript text
Hyndluljóð Guðni Jónsson's edition with normalized spelling
Hyndluljóð Translation by W. H. Auden and P. B. Taylor

Litterære kilder til nordisk mytologi
Húsdrápa

Húsdrápa (sammensat af hus og drapa, bogstaveligt hus-digt) er et skjaldedigt, der er delvist bevaret i den Yngre Edda, hvor dele af det er citeret. Det tilskrives skjalden Úlfr Uggason. Digtet beskriver mytologiske scener i udskårne paneler. Stroferne beskriver tre scener:

 Thors fisketur
 Balders begravelse
 En obskur myte, der af Snorri Sturluson bliver forstået som kampen mellem Loke og Hejmdal om Brísingamen.

Húsdrápa sammenlignes ofte med Haustlöng og Ragnarsdrápa, der ligeledes beskriver kunstværker med mytologiske scener.

Digtet nævnes i Laxdæla saga:

"Bryllupsfesten var tæt pakket, for den nye hal stod færdig. Ulf Uggason var indbudt som gæst, og han havde skrevet et digt om Olaf Hoskuldson og om legenderne der var malet rundt om i hallen, og han fremsagde det ved festen. Digtet hedder "Husets Sang" [Húsdrápa], og er godt gjort. Olaf belønnede ham for digtet".

Se også 
 Ekfrase

Referencer

Kilder 
Hollander, Lee M. (1968). The skalds : a selection of their poems. [Ann Arbor]: University of Michigan Press.
Press, Muriel (transl.) (1899). Laxdale Saga. London: The Temple Classics.

Eksterne henvisninger 
Husdrapa på dansk fra «Kulturformidlingen norrøne tekster og kvad» i Norge.

Litterære kilder til nordisk mytologi
Gudernes gaver

Gudernes gaver er det tiende tegneseriealbum af Peter Madsen i serien om Valhalla og blev udgivet i 1997. Historien er en genfortælling af myten om, hvordan Loke klippede håret af Thors kæreste, Sif og hans væddemål med dværgene fra den Yngre Edda.

Handling 

Loke hævder, at han kan "erobre" Sif. Som bevis vil han bringe Thor en lok af hendes hår, men for at fremskaffe sit bevis, ender han med at klippe alt håret af hende. Thor bliver rasende og tvinger Loke til at skaffe en erstatning. Loke drager afsted for at få fat i et nyt magisk guldhår til Sif. Han får Ivaldesønnerne til at fremstille ikke alene det magiske hår, men også skibet Skidbladner og spyddet Gungner.

På vej tilbage møder han en dværg, som steger en gris, og han får aftalt, at han kan spise med. Dværgen ender med at indgå et væddemål med ham, om han kan fremstille ting ligeså fantastiske som Lokes. Hvis dværgen vinder, vil han få Lokes hoved. Det viser sig, at han er den ene af de to berømte smede Brokk og Sindre.

Loke ifører sig sin flueham og generer Brokk mens han arbejder ved blæsebælgen og Sindre ved ambolten. Først skaber de grisen Gyldenbørste, uden at Loke formår at påvirke deres arbejde. Han forsøger igen, men endnu engang bliver dværgenes arbejde perfekt og de frembringer ringen Draupner. Til sidst hiver Loke Brokk i øjelåget, således at han må slippe blæsebælgen er kort øjeblik. Det resulterer i at hammeren Mjølner får et lidt kortere skaft end de har planlagt.

Tilbage i Valhal skal Brokk og Loke finde nogle dommere til at afgøre, hvilke ting der er bedst.
Frej er den første gud de møder, og Loke giver ham Skidbladner, men en bonde kan ikke bruge et skib til meget. Brokk giver ham derimod Gyldenbørste, som Frej sætter langt større pris på.

Loke går herefter til Odin, der skulle være den viseste af alle guder og samtidig Lokes blodsbror, som han håber vil dømme til Lokes fordel. Han fremviser Gungner, men Brokk viser Draupner og Odin vælger guldringen, der hver niende nat vil dryppe otte kopier af sig selv.

Til sidst forsøger Loke at få Thor til at dømme. Han fremviser det prægtige gyldne hår til Sif, men i mellemtiden er meget af hendes hår vokset ud og Thor har erkendt, at han også godt kan lide hende uden hår. Hammeren Mjølner er derimod et magtfuldt våben.

Brokk vinder således Lokes hoved, men netop som han er ved at blive halshugget, siger Loke, at nok er hovedet dværgens, men halsen er stadig Lokes, og den må han ikke røre. Således slipper han for at blive halshugget, men i stedet syr Brokk Lokes mund sammen.

Referencer 

Valhalla
Litteratur i 1997
Morten Christensen (flertydig)

Morten Christensen er navnet på flere personer:

 Morten Christensen (født 1965), dansk tennisspiller
 Morten Christensen (skuespiller) (født 1975), dansk skuespiller
 Morten Christensen (skuespiller, født 1948), dansk skuespiller
 Morten Christensen (fodboldspiller) (født 1979), dansk fodboldspiller
Muren (Valhalla)

Muren er det fjortende tegneseriealbum af Peter Madsen i serien om Valhalla og blev udgivet i 2007. Historien er en genfortælling af myten om Frejs frieri til jætten Gerd, kaldet Frejs elskov, fra Skirnismál i den Ældre Edda om opførelsen af Muren omkring Asgård samt hvordan Loke fik Sleipner med Svadilfare fra Völuspá hin skamma.

Referencer 

Valhalla
Litteratur i 2007
Gennem ild og vand

Gennem ild og vand er det tolvte tegneseriealbum af Peter Madsen i serien om Valhalla og blev udgivet i 2001. Historien er en genfortælling af myten om hvordan Gejrrød fanger Odin fra Grímnismál, Thors besøg hos Gejrrød fra Skáldskaparmál og dele af skabelsesberetningen i den nordiske mytologi.

Handling 

Loke og Odin tager til Bjarmland for at undersøge, hvorfor befolkningen der er stoppet med at ofre til guderne. Her møder de kong Geirrød og hans to jættedøtre, Gjalp og Greip. Odin bliver taget til fange, og Loke drager tilbage til Valhal for at hente hjælp fra Thor. Hejmdal lader dem dog ikke krydse Bifrost, så de er nødt til at gå over halvdelen af Hålogaland for at nå til Bjarmland.

Thor tager dog ikke Mjølner med, så undervejs låner der jernhandsker, styrkebælte og staven Gridarvol hos jætten Grid. På vejen krydser der floden Vimur, hvor Gjalp tisser så voldsomt i floden, at vandstanden stiger og truer med at drukne både Loke og Thor.

Hos Gejrrød forsøger jættedøtrene at knuse Thor ved at løfte hans stol helt op under loftsbjælkerne, men med Gridarvol får han skubbet tilbage, og ender med at brække deres rygge.

Referencer 

Valhalla
Litteratur i 2007
Mikael Smed

Mikael Smed (født 7. maj 1977 i Faxe) er en dansk lokalpolitiker for Socialdemokratiet. Han blev borgmester i Vordingborg Kommune efter kommunevalget i 2017, hvor han modtog 4.071 personlige stemmer.

Ved Kommunal- og regionsrådsvalg 2021 modtog Smed 3.420 personlige stemmer.

Smed er opvokset i Skibinge ved Præstø, og han gik på Vordingborg Gymnasium og blev student i 1996.
Han er uddannet politibetjent 2000-2004.

Referencer

Eksterne henvisninger 

Borgmestre fra Socialdemokraterne
Personer fra Faxe
Borgmestre i Danmark 2018-2021
Borgmestre i Danmark 2022-2025